Moja hči, to je popolna resnica. Ampak moja usmiljenost in milina presegata vso hudobijo. Ganeta Božjo Dobroto in Usmiljenje in zadržujeta njegovo pravičnost. Moja priprošnja pred prestolom Boga je gotova pot za izboljšanje stanja Cerkve, za rešitev katoliških kraljev in, širjenje vere, pridobitev trdnosti družinam in vladavinam in vrnitev duš v stanje milosti in prijateljstva z Bogom. Pri tem me moraš, hči moja, podpirati, kolikor ti je z milostjo Božjo mogoče. Ne smeš se zadovoljiti zgolj z opisom mojega življenja, marveč me moraš posnemati, da boš poslušala moje nasvete in rešilne nauke. Dobro pretehtaj, moja hči, kako strogo si zavezana s poslušnosti do mene, tvoje edine Matere in zakonite učiteljice ter prednice. Izkazala sem ti izredno ljubezen, in ti si svojo redvono zaobljubo večkrat obnovila in mi pri tem obljubila čisto posebno poslušnost. Spomni se, kaj si obljubila Gospodu in njegovim angelom. Da boš že v svojem umrljivem mesu ravnala kot angel in občevala s temi čistimi duhovi. Oni te bodo razsvetlili o popolnosti tvojega Ljubega, da boš vneta v ljubezni do svojega Učenika in do bližnjega. Potem te bo Najvišji videl vredno, da na tebi izpolni Svojo sveto voljo in te uporabi čisto po Njegovi volji. Naj te Njegova močna roka za večno blagoslovi, ti pokaže veselje svojega obličja, in ti podari mir. Ti pa si prizadevaj, da ga nikoli ne izgubiš! (785)